CELEX: 32015R0722
Language: bg
Date: 2015-05-05 00:00:00
Title: Регламент за изпълнение (ЕС) 2015/722 на Комисията от 5 май 2015 година за разрешаване на употребата на таурин като фуражна добавка за Canidae, Felidae, Mustelidae и хищни риби (Текст от значение за ЕИП)

6.5.2015   
            
            
               BG
            
            
               Официален вестник на Европейския съюз
            
            
               L 115/18
            
         РЕГЛАМЕНТ ЗА ИЗПЪЛНЕНИЕ (ЕС) 2015/722 НА КОМИСИЯТА
   от 5 май 2015 година
   за разрешаване на употребата на таурин като фуражна добавка за Canidae, Felidae, Mustelidae и хищни риби
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
            
         
               (2)
            
            
               В съответствие с Директива 70/524/ЕИО бе разрешена безсрочната употреба на таурин като фуражна добавка за всички видове животни. Впоследствие посоченото вещество беше вписано в Регистъра на фуражните добавки като съществуващ продукт в съответствие с член 10, параграф 1 от Регламент (ЕО) № 1831/2003.
            
         
               (3)
            
            
               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на таурин и препарати от таурин като фуражна добавка за всички видове животни и, в съответствие с член 7 от посочения регламент, за нов вид употреба употреба във вода за пиене. Заявителят подаде искане добавката да се класифицира в категорията „хранителни добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (4)
            
            
               В становището си от 22 май 2012 г. (3) Европейският орган за безопасност на храните („Органът“) заключи, че синтетичният таурин се счита за ефикасен за употреба в хранителния режим на котки, кучета и хищни риби. Обичайното прилагане на хранителен режим, включващ до 20 % фуражи от животински произход, доведе до заключението, че тауринът в количество до 0,2 % в пълноценните фуражи се понася от всички видове животни. Органът препоръчва да не се разрешава повече употребата на таурин при домашни птици, свине и преживни животни. Той заключи, че при предложените условия на употреба във фуражи и във вода за пиене тауринът не се отразява неблагоприятно върху здравето на животните и на човека, нито върху околната среда.
            
         
               (5)
            
            
               Освен това Органът заключи, че няма да възникнат опасения във връзка с безопасността на ползвателите. Той не счита, че са необходими специфични изисквания за наблюдение след пускането на пазара. Органът също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (6)
            
            
               Заключенията за котки и кучета може да се приложат и за видовете животни от същото семейство, а именно Felidae и Canida, тъй като те са физиологически свързани видове по отношение на стомашно-чревните функции.
            
         
               (7)
            
            
               
                  Mustelidae принадлежи към разред Carnivora, също като Felidae и Canidae. Mustelidae са хищен вид животни и много от тях са изключително месоядни. За поддържане на нормални концентрации на таурин в тялото те се нуждаят в хранителния си режим от таурин и от неговите прекурсори метионин или цистеин. Традиционните източници на таурин са: мускулна тъкан, мозък и вътрешности. Тъй като топлинната обработка и използването на алтернативни източници на белтък (с ниско съдържание на посочената аминокиселина) намаляват съдържанието на таурин и на неговите прекурсори във фуражите, традиционно се прилагат хранителни режими, които съдържат таурин като хранителна добавка, за да се отговори на нуждата от таурин на Mustelidae.
            
         
               (8)
            
            
               При оценката на таурина беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.
            
         
               (9)
            
            
               Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посоченото в приложението вещество, което принадлежи към категорията „хранителни добавки“ и към функционалната група „витамини, провитамини и химически добре дефинирани вещества, които имат подобен ефект“, като добавка при храненето на животните при спазване на условията, определени в същото приложение
   Член 2
   1.   Посоченото в приложението вещество и съдържащите го премикси, които са произведени и етикетирани преди 26 ноември 2015 г. в съответствие с правилата, приложими преди 26 май 2015 г., могат да продължат да се пускат на пазара и да се употребяват до изчерпване на складовите наличности.
   2.   Комбинираните фуражи и фуражните суровини, съдържащи посоченото в приложението вещество, които са произведени и етикетирани преди 26 ноември 2015 г. в съответствие с правилата, приложими преди 26 май 2015 г., могат да продължат да се пускат на пазара и да се употребяват до изчерпване на складовите наличности, ако са предназначени за хищни риби.
   3.   Комбинираните фуражи и фуражните суровини, които съдържат посоченото в приложението вещество и са произведени и етикетирани преди 26 май 2017 г. в съответствие с правилата, приложими преди 26 май 2015 г., могат да продължат да се пускат на пазара и да се употребяват до изчерпване на складовите наличности, ако са предназначени за Canidae, Felidae и Mustelidae.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 май 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.
   
      (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
   
      (3)  EFSA Journal (Бюлетин на ЕОБХ), 2012; 10(6):2736.
   
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешението
               
               
                  Добавка
               
               
                  Състав, химична формула, описание, метод за анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешението
               
            
                  mg от активното вещество/kg пълноценен фураж със съдържание на влага 12 % или mg от активното вещество/l вода
               
            
                  
                     Категория: „хранителни добавки“. Функционална група: витамини, провитамини и химически добре дефинирани вещества, които имат подобен ефект
                  
               
            
                  3a370
               
               
                  —
               
               
                  Таурин
               
               
                  
                     Състав на добавката:
                  
                  Таурин
                  
                     Активно вещество
                  
                  Таурин
                  Наименование по IUPAC: 2-аминоетансулфонова киселина
                  C2H7NO3S
                  CAS номер: 107-35-7
                  Таурин в твърдо състояние, получен чрез химичен синтез: мин. 98 %
                  
                     Метод за анализ
                      (1)
                  
                  За определяне на таурин във фуражни добавки: йонообменна хроматография със следколонна дериватизация с нинхидрин (Европейска фармакопея — метод за определяне на аминокиселини Европейска фармакопея 6.6, 2.2.56 Метод 1).
                  За определяне на таурин в премикси и фуражи: йонообменна хроматография със следколонна дериватизация с нинхидрин и фотометрично определяне: въз основа на Регламент (ЕО) № 152/2009 на Комисията (приложение III, част Е) или високоефективна течна хроматография с обърната фаза (RP-HPLC) с флуоресцентно определяне (AOAC 999.12).
                  За определяне на таурин във вода: течна хроматография с UV или флуоресцентен детектор (AOAC 997.05).
               
               
                  
                     Canidae, Felidae, Mustelidae и хищни риби
               
               
                  —
               
               
                  —
               
               
                  —
               
               
                  
                              1.
                           
                           
                              Таурин може да се пуска на пазара и да се използва като добавка, състояща се от препарат.
                           
                        
                              2.
                           
                           
                              В упътването за употреба на добавката и премиксите да се посочат условията за съхранение и устойчивост.
                           
                        
                              3.
                           
                           
                              Препоръчителни нива за максимално съдържание (в mg) на таурин/kg пълноценен фураж със съдържание на влага от 12 %:
                              
                                          —
                                       
                                       
                                          
                                             Felidae: 2 500 
                                       
                                    
                                          —
                                       
                                       
                                          Хищни риби: 25 000 
                                       
                                    
                                          —
                                       
                                       
                                          
                                             Canidae и Mustelidae: 2 000 .
                                       
                                    
                        
                              4.
                           
                           
                              Мерки за безопасност: носене на предпазна дихателна маска, предпазни очила и ръкавици по време на работа.
                           
                        
                              5.
                           
                           
                              Добавката може да се използва във вода за пиене.
                           
                        
               
                  26 май 2025 г.
               
            
         (1)  Подробна информация за методите за анализ може да бъде намерена на интернет адреса на референтната лаборатория на Европейския съюз за фуражни добавки: https://ec.europa.eu/jrc/en/eurl/feed-additives/evaluation-reports.